projecte-aina/catalan_government_crawling huggingface dataset:
Aquesta prova consta de dues parts de caràcter complementari.
És obligatori realitzar les dues parts per poder avaluar la prova.
La part principal, en llengua catalana, consisteix en la redacció d'un comentari crític que doni resposta argumentada a la qüestió plantejada a l'enunciat de la prova.
L'altra part, en llengua castellana, consisteix en la redacció d'un resum o abstract sobre el propi comentari crític.
A l'enunciat de la prova es proposaran de 4 a 6 documents de suport i l'alumne n'haurà d'emprar un mínim que es concretarà a la prova.
Aquests documents seran de tipologia variada: articles científics, articles d'opinió, entrevistes, imatges, gràfics o diagrames.
En cap cas el comentari crític ha d'incloure paràfrasis o còpia de fragments dels documents.
Sí que es podran fer citacions, entre cometes, de breus fragments dels documents de suport que hagi triat.
Aquestes citacions no computaran per al nombre total de paraules que ha de tenir el text.
Es restarà la puntuació corresponent a l'expressió escrita (10 punts), si es redacta una o les dues de què consta la prova en una llengua diferent a la que s'indica en les instruccions.
Amb relació al contingut (fins a 10 punts):
Amb relació a l'expressió escrita (fins a 10 punts):
El Departament d'Educació ha decidit avui ajornar la convocatòria d'oposicions docents al proper mes de setembre.
Ho ha fet durant una reunió mantinguda amb els representants dels sindicats de la mesa sectorial.
La convocatòria es manté dins l'any 2020 i les persones seleccionades seran nomenades funcionaris en pràctiques al setembre de l'any 2021, tal com estava previst.
D'aquesta forma, també es manté la previsió de realitzar la convocatòria de places per a l'estabilització dels llocs interins durant els anys 2020, 2021 i 2022.
Educació vol, d'aquesta manera, donar seguretat als aspirants i esvair les incerteses al voltant de la realització de les oposicions i fer-les amb seguretat tornant de l'estiu, davant l'actual situació de confinament a causa del COVID-19.
El calendari amb les dates més concretes s'establirà properament, però de forma orientativa les dates seran:
- Prova de llengües oficials per a qui no acrediti el coneixement: primera setmana de setembre de 2020
- Presentació de la programació i unitat didàctica: primera setmana de setembre de 2020
- Defensa de la programació i unitat didàctica: setembre/ primera quinzena d'octubre de 2020
- Segona prova: supòsit pràctic i desenvolupament d'un tema: octubre/ novembre de 2020
- Valoració dels mèrits: desembre de 2020
- Resolució d'aspirants seleccionats: gener de 2021
Les oposicions que s'han ajornat estaven previstes inicialment per a mitjans d'aquest mes de juny pel que fa a la prova pràctica.
Amb la convocatòria, Educació té per objectiu estabilitzar les plantilles de professorat dels centres.
Per a fer-ho possible, el Departament ha convocat un total de 5.000 places, que corresponen a les especialitats del cos de professors d'ensenyament secundari, el cos de professors d'escoles oficials d'idiomes, el cos de professors d'arts plàstiques i disseny i del cos de mestres de taller d'arts plàstiques i disseny.
El Departament d'Educació ha posat en marxa la campanya Dona la nota, una iniciativa destinada a totes les escoles i instituts de Catalunya per sensibilitzar sobre les conseqüències del canvi climàtic.
El projecte s'ha presentat avui a l'Institut Escola Oriol Martorell.
L'objectiu és incentivar els centres educatius a plantejar activitats i iniciatives al voltant de la problemàtica i les possibles mesures per revertir-ho.
Al llarg del curs, els centres que es vulguin adherir duran a terme exposicions, jornades, xerrades, actuacions... per tal de reflexionar sobre els riscos del canvi climàtic, i al mateix temps ajudar a tota la comunitat educativa a prendre'n consciència.
El Departament, al seu torn, també organitzarà activitats relacionades i cercarà aliances amb institucions i entitats d'arreu del país que ja duen a terme iniciatives en el mateix sentit.
Unes propostes adreçades no només a l'alumnat, també als docents a través de la formació, per introduir competències i projectes de treball a desenvolupar a les aules.
Al mateix temps, la campanya vol ser el tret de sortida per endegar accions sostenibles en el temps.
Com a cloenda a la campanya, el 5 de juny de 2020, coincidint amb la celebració del Dia Mundial del Medi Ambient, tots els centres de Catalunya cantaran la cançó "No ens desdibuixeu".
Un tema creat pel Petit Taller de Cançons i que durant tot l'any els alumnes hauran treballat per tal de poder-lo interpretar en la jornada.
També el mateix dia, se celebrarà un concert amb la participació de diferents grups musicals catalans.
El projecte va néixer al Camp d'Aprenentatge i Servei Pau Casals (El Vendrell), i s'alinea amb els compromisos del Govern del Pla Nacional per a la implementació de l'Agenda 2030.
El Govern ha subscrit recentment un acord de col·laboració entre el Departament d'Educació i el Ministeri d'Educació per promoure la programació informàtica a través del projecte "Escola de pensament computacional".
El conveni tindrà un any de vigència.
Pel que fa a l'educació primària, es pretén fomentar l'ús de la programació com a recurs educatiu en l'àrea de matemàtiques a les classes de cinquè.
Quant a batxillerat i formació professional, es vol potenciar la informàtica, l'electrònica i la mecànica mitjançant la programació de robots.
El Ministeri d'Educació elaborarà els recursos necessaris, gestionarà el curs de formació, avaluarà el projecte i difondrà les bones pràctiques.
El Departament d'Educació, per la seva banda, s'encarregarà de seleccionar els centres i els docents que formaran part del projecte, a més de participar també en la seva planificació, seguiment i avaluació.
Promoció de l'ús de la programació de robots a primària, batxillerat i formació professional
El Departament d'Educació i el Consell General de les Cambres de Comerç publiquen anualment l' Estudi sobre la inserció laboral dels graduats d'ensenyaments professionals (d'ara endavant, l'Estudi).
Hi trobareu informació sobre els graduats de formació professional, ensenyaments d'arts plàstiques i disseny, ensenyaments esportius i programes de formació i inserció.
Les dades de l'Estudi s'han obtingut d'una enquesta realitzada —en col·laboració amb els centres educatius— a totes les persones graduades, entre sis i nou mesos després de la finalització dels estudis corresponents.
En l'edició de 2019 es van poder analitzar 32.759 enquestes, la qual cosa suposa el 73% de les persones graduades en els ensenyaments inclosos a l'Estudi.
L'Estudi aporta informació rellevant sobre:
Cada centre educatiu pot disposar de les pròpies dades, per famílies professionals i per cicles formatius, per tal de conèixer la seva situació concreta, fer la comparació amb les dades globals i millorar els serveis d'orientació acadèmica i professional que presta.
La finalitat de l'Estudi és analitzar la situació actual sobre la inserció laboral i la continuïtat formativa dels graduats i poder actuar sobre això per acompanyar l'alumnat en les decisions sobre la seva trajectòria acadèmica i laboral.
Els graduats en FP tenen una taxa d'atur quatre vegades inferior a la mitjana
El percentatge de graduats —tant de grau mitjà com de grau superior— que busquen feina ha disminuït en 8 punts des de 2013, situant-se per sota del 9%.
Al primer trimestre de 2019, el percentatge de graduats de grau mitjà que bucaven feina es troba 22,27 punts per sota de la taxa d'atur juvenil a Catalunya, i en el cas dels graduats de grau superior, 21,52 punts per sota.
Situació laboral i formativa de les persones graduades
Comparant els resultats de l'Estudi de 2019 amb els de l'any anterior es comprova la millora de les dades, tant d'inserció laboral com de continuïtat formativa.
El grup que creix més és precisament el de les persones graduades que compaginen estudis i feina (1,2 punts percentuals).
Precisament perquè la situació de les persones graduades que més s'incrementa a l'Estudi de 2019 és la de les que compaginen estudis i feina, convé aturar-se a l'FP dual, ja que aquest és el sistema que combina formació a un centre educatiu i a un centre de treball.
En el cas dels graduats que han cursat FP dual, la inserció laboral en el grau mitjà és del 57,9% i en el grau superior del 73,83%.
El Departament d'Educació ha presentat aquest matí el document "Formar per transformar", que recull el model de formació i desenvolupament professional docent de la Xarxa de Competències Bàsiques (Xarxa Cb).
L'objectiu del model de la Xarxa Cb, que ara s'aplega en aquest document, és el d'afavorir la transformació dels centres educatius per millorar els aprenentatges de tots els alumnes.
Actualment la Xarxa Cb està formada per més de 700 centres, tant de primària com de secundària, organitzats en xarxes territorials, i implica més de 10.000 docents.
La benvinguda a l'acte, que ha tingut lloc a la seu del Departament, l'ha fet la directora general de Currículum i Personalització, Maite Aymerich, qui ha afirmat que la Xarxa Cb " és la més antiga i consolidada del Departament i que aquest curs arriba a la seva majoria d'edat ".
Ha afegit que " parlem de professionalització perquè el terme formació permanent se'ns queda una mica insuficient per definir tots els àmbits d'actuació de la xarxa: l'aula, el clima de centre, l'enriquiment fruit de l'intercanvi i treball conjunt amb altres centres del mateix territori i d'altres territoris ".
També ha destacat que la xarxa crea un espai d'aprenentatge docent "entre iguals i de col·laboració, però també persegueix una transformació sostenible de cada escola i del sistema en conjunt ".
El document "Formar per transformar", tal com ha explicat Aymerich, és fruit de tot un any de feina de l'equip de coordinació de la Xarxa Cb, assessorats pels professors David Duran (Universitat Autònoma de Barcelona), Olga Esteve Universitat Pompeu Fabra), Fernando Hernández (Universitat de Barcelona) i Neus Sanmartí (Universitat Autònoma de Barcelona), que formen part del grup d'experts que assessoren i validen el propi model.
L'acte ha comptat amb una taula rodona on hi han participat aquests quatre experts.
Així doncs, aquest nou document proporciona la base conceptual del model de professionalització docent de la Xarxa Cb.
Reflecteix el concepte de la innovació com a transformació, la visió del lideratge compartit i l'estructura organitzativa de base col·laborativa entre iguals i en xarxa, que facilita el desenvolupament professional individual i col·lectiu, així com la sostenibilitat i la transferència dels processos de transformació.
La Xarxa de Competències Bàsiques
La Xarxa Cb és una modalitat de formació i desenvolupament professional docent basat en l'aprenentatge entre iguals i en xarxa, que promou el Departament d'Educació, dins el seu pla de formació permanent.
La Xarxa Cb està formada per equips docents de centres d'educació infantil, primària, secundària, batxillerat, escoles d'adults, centres d'educació especial i escoles rurals que volen iniciar, mantenir o consolidar processos de reflexió-acció en equip i en xarxa per transformar l'escola en un espai que afavoreixi l'aprenentatge i ajudi els docents a millorar el seu desenvolupament professional i als centres a constituir-se en organitzacions que aprenen.
Per fer-ho possible, ha calgut la tasca de l'alumnat de 32 centres d'FP i d'Escoles d'Art i Disseny, així com estudiants d'arts escèniques, que han aplicat els seus coneixements en algun dels 42 títols diferents que han participat en la recreació.
Per exemple: Pintura per simular un antic vaixell de fusta; Forja per fer alguns elements com la campana del vaixell; Maquillatge Professional per caracteritzar els personatges; Estilisme d'Indumentària per als vestits; Fusteria; Manteniment d'embarcacions d'esbarjo; o Animacions en 3D, Jocs i Entorns Virtuals, entre d'altres.
El treball de recreació del vaixell es crea com a entrenament per al concurs Skills o habilitats professionals.
Així, els alumnes poden posar en pràctica diversos oficis per tal de preparar-se per a les futures competicions tant a nivell europeu com mundial.
Els centres que han participat en l'elaboració de la instal·lació per a la Fira són:
Escola d'Art de Vilanova i la Geltrú
CENTRES DE FORMACIÓ PROFESSIONAL
Escola d'Hoteleria i Turisme de Barcelona
Institut de Nàutica de Barcelona
Institut Tecnològic de Barcelona
Un vaixell abandonat, una experiència de terror i una única sortida per escapar.
Aquests tres elements constitueixen la instal·lació que recrea un vaixell fantasma i que ha estat possible gràcies a la feina d'un total de 650 alumnes de formació professional i d'art i disseny catalans.
La infraestructura es podrà visitar a Fira Barcelona en el marc de la Fira del videojoc i l'entreteniment NiceOne, entre el 28 de novembre i l'1 de desembre.
Aquesta tarda, el conseller d'Educació, Josep Bargalló, ha visitat l'espai i ha pogut parlar amb alguns dels alumnes que participen en la iniciativa.
La instal·lació està inspirada en el joc Man of Medan i representa un vaixell fantasma amb l'objectiu de crear una experiència de terror en els visitants.
Així, els participants, en grup de 5 persones, hauran d'enfrontar-se a diferents situacions abans de poder escapar del vaixell.
Després del confinament, és moment de gaudir del temps a l'aire lliure, seguint les indicacions sanitàries.
Proposem activitats d'aprenentatge, de lleure i de reforç.
Recomanacions del Departament a les famílies davant possibles fases de confinament i desconfinament.
Prop de 600 estudiants participen en el programa "Talent creatiu i empresa".
La iniciativa s'emmarca dins d'un programa educatiu de la Comissió Europea per promoure el treball amb dades obertes.
El Departament coordina el quart objectiu de desenvolupament sostenible (educació de qualitat), i té compromisos vinculats a altres quatre objectius.
El Consell Audiovisual de Catalunya entrega els Premis "El CAC a l'escola".
Consulteu l'estadística dels itineraris dels estudiants entre l'ESO i els ensenyaments postobligatoris.
Nous projectes de decret en tràmit al Departament d'Educació
El Govern aprova una inversió de 184,8 milions d'euros fins al 2025 per al Pla d'Educació Digital a Catalunya.
Aquestes se sumen a les 71 obres que ja està impulsant el Departament d'Educació.
Consulteu dates importants, activitats del professorat i dies festius.
Aquests premis reconeixen les bones pràctiques individuals, de centres formatius, empreses i d'altres entitats en l'àmbit de l'FP.
Visualització del nombre total de dispositius i equips repartits, durant el confinament, per comarques i la distribució entre centres.
Consulteu el Tast de dade s de juliol per saber fins a quin punt afavoreix el rendiment escolar.
Per a molts d'ells és el primer contacte que tenen amb el medi escolar.
Les prioritats del pla són reforçar el rol del Departament quant a l'educació per a una ciutadania crítica i impulsar aliances amb actors de la cooperació catalana.
Des del 28 de juliol s'obre la borsa de treball per a determinats cossos i especialitats.
Les sol·licituds es poden presentar del 20 de juliol al 14 d'agost.
L' Estadística de l'assignació de places en el procés de la preinscripció, és una actuació estadística amb periodicitat anual, a partir de l'explotació estadística del registre administratiu generat pel procés d'assignació de places escolars en centres sostinguts amb fons públics per als ensenyaments obligatoris i postobligatoris.
La data de referència per als ensenyaments obligatoris és el 30 de juny i la dels postobligatoris el 30 de setembre.
Aquest procediment està regulat pel Decret 75/2007, de 27 de març, pel qual s'estableix el procediment d'admissió de l'alumnat als centres en els ensenyaments sufragats amb fons públics, modificat pel Decret 10/2012, de 31 de gener; i per la normativa específica dels diferents ensenyaments i modalitats.
La Gestió d'escolarització d'alumnes de Catalunya (GEDAC) és l'eina informàtica que, a partir del curs 2017-2018, s'usa per a la gestió del procediment d'admissió de l'alumnat als centres sufragats amb fons públics.
La novetat principal és la relació amb el Registre d'alumnes (RALC), que comporta l'augment de la qualitat del procediment administratiu i, per tant, de la informació.
Les unitats d'anàlisi són tots els centres docents sufragats amb fons públics del Departament d'Educació.
Les unitats de recompte són els grups, les places oferides (oferta final), les assignacions a la primera petició i les assignacions a les altres peticions.
Assignacions de places escolars en centres sostinguts amb fons públics dels ensenyaments següents:
Centres docents sostinguts amb fons públics del territori català.
Les dates de referència són les següents:
Aquesta estadística inclou l'oferta de grups, l'oferta de places i les assignacions de places escolars dels ensenyaments de règim general en centres sufragats amb fons públics.
Segons la planificació escolar global de cada curs escolar, per cada centre, nivell, règim i torn es fixa el nombre de grups.
A partir de la ràtio d'alumnes/grup a aplicar (segons quin ensenyament sigui, les característiques del centre...) i segons la reserva de places per a l'alumnat propi que cada centre declari, es mostra el nombre de places que s'ofereix per al procés de preinscripció escolar.
No es distingeix entre places reservades per a alumnat NEE i les d'alumnat ordinari.
Total d'assignacions: sumatori de les assignacions a la primera petició i les assignacions a d'altres peticions.
Assignació a la primera petició: nombre de sol·licituds a què s'ha assignat la primera de les peticions en el procés de preinscripció.
Assignació a d'altres peticions: nombre de sol·licituds a què s'ha assignat una petició diferent a la primera en el procés de preinscripció.
Aquesta estadística inclou l'oferta i les assignacions de places escolars dels ensenyaments de règim general.
La informació es desagrega segons els nivells de cadascun dels ensenyaments.
Tota la informació es presenta en tres nivells territorials:
per cadascun dels serveis territorials:
El Govern ha aprovat avui subscriure un acord de col·laboració entre el Departament d'Educació i el Ministeri d'Educació per promoure la programació informàtica al batxillerat i a la formació professional.
El conveni entre totes dues administracions suposarà dur a terme un projecte, anomenat "Escola de pensament computacional", que fomenti l'ús de la programació de robots per treballar la informàtica, electrònica i mecànica com a recurs educatiu en el batxillerat i en l'FP.
Per això, es preveuen un seguit d'actuacions per desenvolupar el projecte.
Entre elles, l'elaboració de recursos educatius, de cursos de formació en xarxa i seminaris presencials, la difusió de bones pràctiques entre centres, la realització de projectes col·laboratius intercentres, l'avaluació del programa i l'elaboració d'informes de resultats.
D'aquesta manera, el Govern vol afavorir aquelles iniciatives que redueixin l'abandonament prematur, que millorin els resultats educatius de l'alumnat, que fomentin l'ocupabilitat entre els joves i que estimulin l'esperit emprenedor dels estudiants.
Fruit de l'acord, el Departament d'Educació es compromet a participar en la planificació del projecte, en el seu seguiment i avaluació.
De la seva banda, el Ministeri d'Educació elaborarà els recursos necessaris, gestionarà el curs de formació, avaluarà el projecte i difondrà les bones pràctiques.
El conveni tindrà vigència durant un any.
Efectua per a cada promoció d'alumnes titulats en formació professional inicial el seguiment de la seva inserció laboral i ocupació durant els cinc anys posteriors a la finalització dels estudis.
El seguiment de la inserció es fa a partir de la informació continguda als registres administratius d'afiliació a la Seguretat Social i de contractació laboral.
Departament d'Empresa i Ocupació amb la col·laboració del Departament d'Educació
L'acollida, la integració escolar i en definitiva l'èxit educatiu de tot l'alumnat, amb independència de l'origen, ha de ser una de les primeres preocupacions i un dels primers objectius del centre educatiu i de tots els professionals que hi treballen.
Un centre acollidor ha d'incorporar tot l'alumnat a la vida i a la dinàmica ordinària, de manera que tothom se'l faci seu i s'hi trobi bé.
El nostre sistema educatiu ha de garantir el ple coneixement de la llengua, com a element bàsic i conformador d'una educació oberta al món plurilingüe que s'albira en l'Europa del futur, i ha de buscar els mecanismes perquè el conjunt de la comunitat educativa col·labori activament en els esforços a favor de la generalització del domini i de l'ús del català en l'àmbit escolar.
Horari d'atenció al públic: de dilluns a divendres, de 9 a 13 hores
Coordinadora del sector B (Sants-Les Corts): Montserrat Corrius Coll
Coordinadora del sector C (Sarrià-Gràcia): Pepita Corominas Baulenas
Coordinador del sector E (Sant Andreu-Sant Martí): Ignasi Almirall Bolíbar
Cada dia, en l'horari indicat, hi ha diversos inspectors de guàrdia en la seu territorial; per a concertar una cita amb un inspector o inspectora determinat cal telefonar al número 935 511 000.
Les funcions de la Inspecció d'Educació són les següents:
Els inspectors d'educació poden intervenir en la mediació exercint funcions d'arbitratge en els conflictes que es generin entre membres de la comunitat educativa.
Aquests, en l'exercici de les seves funcions, tenen les atribucions següents:
Els inspectors d'educació duran a terme, d'ofici o d'acord amb les instruccions dictades pels òrgans competents, les actuacions necessàries per al compliment de les funcions que tenen encomanades.
La Inspecció d'Educació s'organitza amb criteris territorials, d'acord amb l'estructura territorial del Departament d'Ensenyament, i amb criteris d'especialització, d'acord amb l'ordenació curricular i altres aspectes fonamentals del sistema educatiu.
La Sub-direcció General de la Inspecció d'Educació (SGIE) exerceix la direcció i la coordinació de les funcions d'inspecció.
La Sub-direcció s'ubica a la seu central del Departament d'Educació (Via Augusta 202-226, 08021 Barcelona, planta 5B).
Les funcions que li corresponen són les següents:
La SGIE està integrada pel sub-director general de la Inspecció d'Educació, dos caps d'inspecció, un de planificació i coordinació i un de seguiment i avaluació i de cadascun dels quals depèn un cap d'inspecció adjunt i un cap d'inspecció d'adults.
L'equip de la SGIE està format per les persones següents:
Podeu contactar amb la Sub-direcció General de la Inspecció d'Educació mitjançant la bústia de contacte.
Actualment existeixen deu inspeccions territorials que coincideixen amb l'abast territorial dels nou serveis territorials d'ensenyament de Catalunya i el Consorci d'Educació de Barcelona.
Cada inspecció territorial està integrada per un nombre determinat d'inspectors d'educació.
És dirigida per un inspector en cap, de qui depenen un inspector en cap adjunt i els inspectors coordinadors de les diferents àrees geogràfiques de cada inspecció territorial.
Totes les inspeccions territorials depenen orgànicament del director dels serveis territorials i funcionalment del sub-director general de la Inspecció d'Educació, excepte la inspecció de Barcelona ciutat, que depèn funcionalment i orgànicament del subdirector general de la Inspecció d'Educació.
Les àrees específiques són el marc per a l'actuació especialitzada de la Inspecció d'Educació; aquestes àrees (dotze) són les següents:
Les àrees específiques depenen de la Subdirecció General de la Inspecció d'Educació i el seu àmbit d'actuació és tot Catalunya.
Els inspectors d'educació estan adscrits a aquestes àrees específiques segons les especialitats que tenen reconegudes.
Els àmbits de treball es constitueixen per a l'actuació de la inspecció en temes no vinculats a cap àrea específica.
Es concreten normalment en el Pla director i els formen equips d'inspectors per a la realització d'encàrrec de col·laboració amb la Subdirecció General de la Inspecció.